### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for
initiativerne blev formidlet i 2019 til de 22 byer over 200 indbyggere. De forskellige byer
arbejder via aktionsgrupper med indsatser/initiativer. På mødet forelægges tre initiativer i
[adresse] lokalområde (lys på kirken, overdækket opholdsareal ved sportspladsen og handicaprampe til forsamlingshuset) med henblik på beslutning om frigivelse af midler til forslaget.

Administrationen har i forhold til forslaget forholdt sig til aktionsgruppens beskrivelse af
gennemførslen og de krav, som har ligget til grund for ’Få det Fikset’ projektet.

## Indstillinger

Direktøren indstiller, at ansøgningerne godkendes med en samlet rammebevilling på 363.559  kr., under forudsætning af, at alle myndighedstilladelser indhentes inden projekterne realiseres.

## Behandling

Økonomiudvalg, Kommunalbestyrelse.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne
heri er,

at puljen skal anvendes til investeringer i anlæg og by-inventar, der enten ikke findes    i dag eller som skal ændres/udvides. Og uanset formål skal anvendelsen være    rettet mod det offentlige rum.
 at der skal etableres en demokratisk proces i hvert lokalsamfund. Og det enkelte    lokalsamfund indstiller projekterne til kommunen med endelig godkendelse i    økonomiudvalg og kommunalbestyrelse.

De konkrete ansøgninger fra [adresse]:

[adresse] holdt borgermøde den 19. maj 2022, hvor de projekter, som
aktionsgruppen på [adresse] har valgt at prioritere, blev præsenteret for de fremmødte borgere.

Følgende projekter blev godkendt på mødet:

1. Lys på kirken
2. Overdækket opholdsareal ved sportspladsen
3. Handicaprampe til forsamlingshuset
4. Borde og bænke

Aktionsgruppen er nu klar med ansøgninger til de første tre projekter:

1. Lys på kirken:
Lokalområdet ønsker midler fra 'Få det Fikset' - puljen til etablering af lys på kirken. Projektet er startet i samarbejde med kirken og meningsrådet støttet af den lokale aktionsgruppe, og nu godkendt på et borgermøde.

2. Overdækket opholdsareal ved sportspladsen:
Lokalområdet ønsker også at søge om midler fra 'Få det Fikset' - puljen til etablering af et overdækket opholdsareal ved sportspladsen. Baggrunden er, at der ikke er et større udendørs samlingssted i Ulstrup. Klubhuset ved sportspladsen bruges ofte til foreningsaktiviteter og lokalområdet ønsker at supplere klubhuset med et overdækket udendørs areal. Der skal være borde og bænke og mulighed for at grille.

3. Handicaprampe til forsamlingshuset:
Lokalområdet ønsker også at søge om midler fra 'Få det Fikset' - puljen til at etablere en handicapvenlig indgang til forsamlingshuset. Lokalområdet oplyser, at baggrunden er at tiderne har ændret sig, og i dag findes der mange store tunge elektriske kørestole, som er umulige at løfte ind i huset.

*Drift og vedligeholdelse*Den fremtidige drift og vedligeholdelse af lys på kirken vil blive afholdt af kirken. Til det overdækkede opholdsareal forventes ikke yderligere omkostninger til drift og vedligeholdelse. Forsamlingshuset står selv for drift og vedligeholdelse af handicaprampen.

## Økonomiske konsekvenser

[adresse] lokalområdes samlede andel af puljen til Lokalsamfundenes ’Få det Fikset’ projekter er 500.000 kr. De samlede omkostninger til de to  projekter er estimeret til 363.559 kr. Hvis projektet godkendes, er restrådighedsbeløbet herefter 136.441 kr.
Når projektet er gennemført og de endelige omkostninger er kendt, vil en eventuel uforbrugt del af rammen til de tre projekter, kunne tilgå øvrige ’Få det Fikset’ projekter på [adresse].

[adresse] bemærkninger er indarbejdet i sagen.

### Sagens forløb

15-06-2022 Økonomiudvalget
Anbefales.